  
 **REPUBLIKA HRVATSKA  
BJELOVARSKO-BILOGORSKA  
 ŽUPANIJA  
 OPĆINA BEREK**  
 **OPĆINSKI NAČELNIK**

Na temelju članka 47. Statuta Općine Berek („Službeni glasnik Općine Berek“, broj 01/21), članka 1. i 6. st. 2. Odluke o raspisivanju Javnog poziva za financiranje programskih sadržaja elektroničkih medija u 2024. godini i Prijedloga Povjerenstva za provođenje Javnog poziva za financiranje programskih sadržaja elektroničkih medija u 2024. godini,načelnik Općine Berek dana 05. ožujka 2024. godine donosi

**ODLUKU**

**o financiranju programskih sadržaja elektroničkih medija u 2024. godini**

**Članak 1.**

Ovom Odlukom raspoređuju se financijska sredstva iz Proračuna Općine Berek za 2024. godinu za programske sadržaje prijavljene na temelju Odluke o raspisivanju Javnog poziva za financiranje programskih sadržaja elektroničkih medija u 2024. godini (KLASA: 402-01/23-01/07, URBROJ: 2103-06-02-24-01 od 02. siječnja 2024.) na sljedeći način:

|  |  |  |
| --- | --- | --- |
| **PRIJAVITELJ/NAKLADNIK** | **PROGRAMSKI SADRŽAJ** | **IZNOS FINANCIRANJA S PDV-om u EUR** |
| Krugoval 93,1 MHz Garešnica d.o.o. | Elektr. publikacija – portal  KRUGARESNICA.INFO | 2.123,60 |
| Krugoval 93,1 MHz Garešnica d.o.o. | Radio  RADIO KRUGOVAL | 4.330,00 |
| Alfa d.o.o. | Radio  ALFA RADIO | 2.400,00 |
| Klix d.o.o. | Elektr. publikacija – portal „KLIKNI.HR“ | 2.074,80 |
| MREŽA TV - NEZAVISNA TELEVIZIJA d.o.o. | Audiovizualni program  MREŽA TV | 5.625,00 |
| INFORMATIVNI CENTAR – HRVATSKA RADIO POSTAJA ČAZMA d.o.o. | Radio | 2.850,00 |
| GALEA d.o.o. | Elektr. publikacija - portal  „Super portal“ | 1.656,25 |
| RADIO TEREZIJA d.o.o. | Radio TEREZIJA | 2.189,90 |

**Članak 2.**

Ponude prijavitelja/nakladnika navedenih u članku 1. ove Odluke ocijenjene su valjanima te ispunjavaju uvjete i kriterije iz Javnog poziva za financiranje programskih sadržaja elektroničkih medija u 2024. godini (KLASA: 402-01/23-01/07, URBROJ: 2103-06-02-24-03 od 02. siječnja 2024.) čime su ispunjeni uvjeti za njihov odabir i zaključenje ugovora o poslovnoj suradnji za 2024. godinu.

**Članak 3.**

Sredstva iz članka 1. ove Odluke osigurana su u Proračunu Općine Berek za 2024. godinu („Službeni glasnik Općine Berek“ broj 07/2023“).

**Članak 4.**

Na temelju ove Odluke, načelnik Općine Berek zaključit će pojedinačne ugovore s nakladnicima/prijaviteljima iz članka 1. ove Odluke u kojima će se pobliže definirati međusobna prava i obveze za provedbu programskog sadržaja koji se financiraju ovom Odlukom.

**Članak 5.**

Ova Odluka stupa na snagu danom donošenja i objavit će se na internetskim stranicama Općine Berek.

KLASA: 402-01/23-01/07

URBROJ: 2103-06-02-24-12

Berek, 05.03.2024.

**OPĆINSKI NAČELNIK**

**Mato Tonković, v.r.**